section_heading: Karijera
paragraph_text: Široj je publici postao poznat ulogom majora JNA Alekse Milosavljevića u komediji Vinka Brešana Kako je počeo rat na mom otoku iz 1996. godine, kada je za sobom već imao 14 godina glumačkog staža u varaždinskom kazalištu. Dvije je godine nastupao u Satiričkom kazalištu Kerempuh, a od 1998. stalni je član HNK u Zagrebu. Glumio je, između ostalih, i u filmovima Bogorodica, Posljednja volja te Lov u Bosni, gdje je nastupio s Richardom Gereom.